RESOLUCIÓN do 1 de febreiro de 2016 pola que se dá publicidade da denegación de axudas de agroambiente e clima e agricultura ecolóxica ao abeiro da Orde do 10 de marzo de 2015.
Fondo Galego de Garantía Agraria — III. Outras disposicións — 10/02/2016

Mediante a Orde do 10 de marzo de 2015 (DOG núm. 48, do 11 de marzo) a Consellería do Medio Rural e do Mar regulou a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control.
O artigo 28 da citada orde dispón que as resolucións poderán ser notificadas de acordo co establecido no artigo 59.6.b) da Lei 30/1992, do 26 de novembro, de réxime xurídico das administracións públicas e do procedemento administrativo común. De conformidade co establecido no dito artigo, a notificación realizarase mediante a publicación no Diario Oficial de Galicia.
Por outra banda, de conformidade co artigo 7.1 da Lei 9/2007, do 13 de xuño, de subvencións de Galicia, e o Decreto 7/2014, do 16 de xaneiro, polo que se aprobaron os estatutos do organismo autónomo Fondo Galego de Garantía Agraria (de aquí en diante Fogga), atribuíuse á Dirección do Fogga a potestade de resolver os procedementos de concesión de axudas que se tramiten no ámbito das súas competencias.
Logo do informe da Subdirección Xeral de Xestión da PAC e de acordo coa proposta de resolución da Dirección do Fondo Galego de Garantía Agraria da Consellería do Medio Rural e do Mar,
Denegar as axudas de agroambiente e clima e agricultura ecolóxica correspondentes á campaña 2015 aos solicitantes relacionados no anexo e polos motivos indicados nel.
Contra esta resolución, que non esgota a vía administrativa, poderá interporse recurso de alzada perante a presidenta do Fogga, no prazo dun mes, de conformidade co disposto no artigo 5.2 do Decreto 7/2014, do 16 de xaneiro, e nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común. A presentación do recurso poderá facerse en calquera dos lugares previstos no artigo 38.4 da Lei 30/1992, do 26 de novembro.
Santiago de Compostela, 1 de febreiro de 2016
(100) O solicitante incumpre o criterio de elixibilidade de recibir aconsellamento específico.
(101) O solicitante incumpre o criterio de elixibilidade de non aplicar lodos de depuradora na integridade da superficie da explotación.
(102) O solicitante incumpre o requisito de beneficiario de ser titular dunha explotación.
(105) O solicitante desiste da súa solicitude.
(106) O solicitante non acada a puntuación necesaria para acceder á axuda (concorrencia competitiva), o punto de corte estableceuse en 0 puntos e menos de 3,095 % de superficie declarada de pastos arbustivos e arborizados sobre a superficie total da explotación.
(108) O solicitante incumpre o compromiso de manter a carga gandeira entre 0,7 e 2 UGM/ha.
(109) O solicitante incumpre o compromiso do artigo 65.e) ou 70.f) da Orde do 10 de marzo de 2015, relativo ao % de millo e outros cultivos.
(110) O solicitante incumpre o compromiso do artigo 75.1.b) ou 83.1.b) ou 88.1.b) da Orde do 10 de marzo de 2015, relativo á inscrición no rexistro de operadores.
(111) O solicitante incumpre o compromiso do artigo 55.1 da Orde do 10 de marzo de 2015, relativo ao mantemento dun mínimo de 100 colmeas (...) distribuídas polo menos en dous colmeares.
(112) O solicitante incumpre o compromiso do artigo 60.1 da Orde do 10 de marzo de 2015, relativo a dispor de máis de 5 UGM primables dunha ou varias razas en perigo de extinción.
(113) O solicitante incumpre o compromiso do artigo 65.1.a) ou 70.1.a) da Orde do 10 de marzo de 2015, relativo a dispor dun mínimo de 10 hectáreas de superficie forraxeira.
(115) O solicitante incumpre o compromiso do artigo 83.1.f) ou 88.1.f) da Orde do 10 de marzo de 2015, relativo a manter un mínimo de 80 colmeas.
(116) O solicitante incumpre o compromiso do artigo 65.e) da Orde do 10 de marzo de 2015, relativo á porcentaxe de millo e outros cultivos forraxeiros (distintos de prados de menos de 5 anos) respecto da superficie forraxeira da explotación.
(119) O solicitante incumpre o compromiso do artigo 83.1.c) ou 88.1.c) da Orde do 10 de marzo de 2015, relativo a obter a certificación da produción agraria como ecolóxica de acordo co Regulamento (CE) 834/2007 do Consello, do 28 de xuño.
(121) O solicitante incumpre incumpre o punto B.5.c) 2º do anexo I da Orde do 10 de marzo de 2015, relativo á inscrición/certificación do libro xenealóxico da raza.
(122) O solicitante incumpre o artigo 65.1.f) ou 70.1.g) da Orde do 10 de marzo de 2015, relativo ao % de pastoreo.
(123) O solicitante incumpre o artigo 70.1.e) da Orde do 10 de marzo de 2015, relativo á clasificación zootécnica da explotación.
(125) A solicitude de axuda non se axusta ao establecido na Orde do 16 de decembro de 2015 pola que se modifica a Orde do 10 de marzo de 2015, pola que se suprime o réxime de axuda á produción integrada.
(126) O solicitante incumpre o artigo 60.4 da Orde do 10 de marzo de 2015, no relativo á participación no programa de mellora xenética da raza.
(127) O solicitante incumpre o artigo 65.1.d) ou 70.1.d) da Orde do 10 de marzo de 2015, no relativo á implantación de cultivos nas superficies con pendentes superiores ao 10 %.
(128) O solicitante incumpre o artigo 70.1.e) da Orde do 10 de marzo de 2015, no relativo á porcentaxe de animais de máis de 12 meses de razas de vacún de leite.
(129) O solicitante incumpre os requisitos recollidos na sección 3ª da Orde do 10 de marzo de 2015, no relativo á superficie indemnizable.